Diari Oficial de la Generalitat Valenciana


Sumari del DOGV 6832, del 02-08-2012 (2012/7642)

RESOLUCIÓ de 20 de juliol de 2012, de la presidenta de l'Institut Valencià de la Música de la Conselleria de Turisme, Cultura i Esport de la Generalitat, per la qual es concedixen subvencions per a l'organització de festivals, cursos de perfeccionament musical, concursos, projectes musicals de caràcter singular, programació musical estable anual dels ajuntaments i projectes de producció musical per a l'any 2012.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6832

Data del DOGV
:   02-08-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/7642


Data del document
:   20-07-2012

Organisme emissor
:   Institut Valencià de la Música

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 20 de juliol de 2012, de la presidenta de l'Institut Valencià de la Música de la Conselleria de Turisme, Cultura i Esport de la Generalitat, per la qual es concedixen subvencions per a l'organització de festivals, cursos de perfeccionament musical, concursos, projectes musicals de caràcter singular, programació musical estable anual dels ajuntaments i projectes de producció musical per a l'any 2012. [2012/7642]  
Per Resolució de 26 de març de 2012, de la presidenta de l'Institut Valencià de la Música de la Generalitat (DOCV núm. 6758 de 20.04.2012), es van convocar subvencions per a l'organització de festivals, cursos de perfeccionament musical, concursos, projectes musicals de caràcter singular, programació musical estable anual dels ajuntaments i projectes de producció musical per a l'any 2012.  
Vista la proposta que eleva la directora gerent de l'Institut Valencià de la Música, referida a la concessió de les esmentades subvencions basant-se en la formulada per la Comissió Avaluadora prevista en la base quinta de la convocatòria, de conformitat amb el que disposa la base sèptima de l'esmentada convocatòria i en l'exercici de les atribucions que tinc conferides, resolc:  
  
Primer  
Concedir una ajuda a les sol·licituds presentades per les administracions públiques, entitats, empreses, associacions i professionals de la música que es relacionen en l'annex I, per l'import que s'especifica i per a la realització de les activitats assenyalades.  
  
Segon  
Denegar l'ajuda sol·licitada als següents projectes que es relacionen en l'annex II, pels motius que s'especifiquen.  
Motius pels quals es denega l'ajuda:  
A. Haver presentat la sol·licitud fora del termini establit en la base quarta.1 de la convocatòria aprovada per Resolució de 26 de març de 2012, de la presidenta de l'Institut Valencià de la Música (DOCV núm. 6758, de 20 d'abril de 2012).  
B. L'activitat per a la que se sol·licita la subvenció es troba inclosa entre els supòsits exclosos expressament en la base tercera, b) de la convocatòria aprovada per Resolució de 26 de març de 2012, de la presidenta de l'Institut Valencià de la Música (DOCV núm. 6758, de 20 d'abril de 2012), ja que l'activitat a realitzar consistix en una primera edició.  
C. L'activitat per a la que se sol·licita la subvenció es troba inclosa entre els supòsits exclosos expressament en la base tercera, d), en relació amb la base primera 1.b), de la convocatòria aprovada per Resolució de 26 de març de 2012, de la presidenta de l'Institut Valencià de la Música (DOCV núm. 6758, de 20 d'abril de 2012), ja que l'activitat consistix en la realització de cursos que no tenen com a requisit per als participants l'estar cursant el grau superior de l'instrument.  
  
D. L'activitat per a la que se sol·licita la subvenció no s'ajusta a l'objecte establit en la base primera 1, e), per a la programació musical estable anual dels ajuntaments, de la convocatòria aprovada per Resolució de 26 de març de 2012, de la presidenta de l'Institut Valencià de la Música (DOCV núm. 6758, de 20 d'abril de 2012), ja que el contingut de la que es proposa no s'ajusta al caràcter professional exigible als músics o entitats deuen estar d'alta en l'epígraf corresponent del cens d'activitats professionals/empresarials de la Agencia Tributaria.  
  
E. L'activitat per a la que se sol·licita subvenció no s'ajusta al contingut de la base segona, paràgraf tercer en relació amb la base tercera, f) de la convocatòria aprovada per Resolució de 26 de març de 2012, de la presidenta de l'Institut Valencià de la Música (DOCV núm. 6758, de 20 d'abril de 2012), ja que les societats musicals i bandes de música tenen excloses aquelles que protagonitzen les seues pròpies agrupacions o altres de similars, de qualssevol societat musical.  
F. Desistiment de l'interessat, amb arxivament de les actuacions, al no haver completat la documentació requerida en els terminis comunicats, o haver-la completat fora dels terminis assenyalats, de conformitat amb la base quarta. 4 de la convocatòria aprovada per Resolució de 26 de març de 2012, de la presidenta de l'Institut Valencià de la Música (DOCV núm. 6758, de 20 d'abril de 2012), atés que estos terminis no són susceptibles d'ampliació al tractar-se d'un procediment de concurrència competitiva.  
G. No haver obtingut la sol·licitud presentada la puntuació suficient d'acord amb els criteris i barem de la base sexta, en concurrència amb les altres sol·licituds, per a ser inclosa en la proposta de resolució de l'òrgan instructor, vistos els expedients i l'informe i proposta de la Comissió Tècnica avaluadora, tenint en compte el nombre màxim d'ajudes a concedir, segons el que establix la base primera. 3 de la convocatòria aprovada per Resolució de 26 de març de 2012, de la presidenta de l'Institut Valencià de la Música (DOCV núm. 6758, de 20 d'abril de 2012).  
H. Renúncia a la sol·licitud presentada per part de l'interessat.  
I. Els sol·licitants no han justificat en el termini de presentació de sol·licituds que reunixen el requisit exigit per als professionals de la música d'estar donats d'alta, en qualitat d'intèrprets, en el cens d'activitats professionals/empresarials de l'Agència Tributària, de conformitat amb les base segona, primer paràgraf i base quarta, 3, g) de la convocatòria aprovada per Resolució de 26 de març de 2012, de la presidenta de l'IVM (DOCV núm. 6758, de 20 d'abril de 2012).  
J. La sol·licitud presentada per l'interessat com a projecte de producció/projecte singular, no correspon a l'objecte d'esta convocatòria, sinó a les ajudes a la producció i edició discogràfica per a l'any 2012 (Resolució de 8 de març de 2012, de la presidenta de l'IVM), publicada en el DOCV de 20 d'abril de 2012, número 6758, havent-se produït la seua continuació en eixa convocatòria, notificada degudament als interessats.  
K. El sol·licitant es troba contemplat entre els supòsits d'exclusió previstos en la base tercera, a) de la convocatòria aprovada per Resolució de 26 de març de 2012, de la presidenta de l'IVM (DOCV núm. 6758, de 20 d'abril de 2012), al ser un organisme pertanyent al sector públic de l'Administració de la Generalitat.  
De conformitat amb el que establixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú i 10, 14, 46 de la Llei 29/1998, Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera de Turisme, Cultura i Esport en qualitat de presidenta de l'Institut Valencià de la Música en el termini d'un mes a comptar del següent al de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
València, 20 de juliol de 2012.- La presidenta de l'Institut Valencià de la Música de la Generalitat: Lola Johnson Sastre  
ANNEX I  
  
  
  
  
  
ANNEX II  
  
  
  
  
\* \* \* \* \* \* \* \* \* \* \* \* \* \* \*  
ANEXO I  
  
  
  
  
ANEXO II  
  
